Blåt eller sort jakkesæt til bryllup? | Informationsbasen
Home » Blåt eller sort jakkesæt til bryllup?
Blåt eller sort jakkesæt til bryllup?
Submitted by admin on Tue, 04/12/2016 - 17:33
Skal jeg vælge et blåt eller sort jakkesæt til brylluppet?
Mange danskere skal til bryllup i løbet af de næste 5 måneder. Vi går ind i højsæsonen for bryllupper, hvor de fleste holdes i perioden maj til september. Det er en tid med gode vejrforhold og med en sommerferie, der gør at de fleste gæster kan komme.
Uanset om du er gæst, toastmaster eller best-man, skal du have funder et flot jakkesæt frem til begivenheden. To af de mest oplagte og udbredte alternativer, er det mørkeblå og det sorte jakkesæt. Men hvad skal du vælge? Få gode råd til det her.
Det taler for blåt jakkesæt
Lad os først understrege, at når vi skriver blåt jakkesæt mener vi de mørkeblå og tidløse varianter. Ikke den klassiske blå farve, men de mørkeblå farver, der kan lige de klassisk sorte modeller - og så alligevel ikke.
De har nemlig et særligt skær, der gør dem mere friske, moderigtige og mindre kedelige. For det er faren ved at vælge de helt klassiske varianter. Det er ganske vist flot med en sort smoking, eller kjole & hvidt, men til jakkesættet kan det hurtigt blive lidt kedeligt. Det vil i hvert fald kræve, at der bæres en spændende skjorte og slips/butterfly.
Et helt klassisk sort jakkesæt til bryllup, med hvid skjorte og slips, bliver meget traditionelt og højtideligt. Det er hvad der taler imod dette valg.
Det der taler for et blåt jakkesæt til bryllup, er dig der ønsker det friske, ungdommelige og moderne udtryk. Sættet kan kombineres med et farverigt og kulørt slips, eller en fed butterfly.
Relateret på Informationsbasen: Herre jakkesæt til bryllup
Det taler for sort jakkesæt
Vi har allerede været inde på ulemper ved denne løsning, men der er bestemt også fordele. For det sorte sæt er et oplagt valg til de ældre generationer, hvor man ikke kan tillade sig at være for smart og frisk i udtrykket.
Her er det mere normalt, at man enten vælger meget mørke farver, der tenderer til de sorte nuancer. For det skal nævnes, at det samme sæt vil opfattes forskelligt, alt efter hvem der bærer det. Så målgruppen og din alder, er bestemt en af nøglerne til at vælge rigtigt.
Informationsbasen mener at dette valg er for dig der ønsker et modent, klassisk og stilrent udtryk, uden så meget spragl. Sættet bør kombineres med en meget simpelt butterfly eller et slips.
Har du svært ved at vælge rigtigt, kan vi anbefale dig at besøge forskellige butikker og afprøve flere varianter. Så vil det typisk give sig selv. Man kan desværre ikke læse sig til det hele.
En anden overvejelse kan være, om du overhovedet skal vælge jakkesættet, eller om smokingen vil være et bedre valg. Mange mænd vælger smokingen til brylluppet, omend det afhænger af hvad brudgommen bærer. Hvis det er din tvivl, kan du få gode råd til hvad du bør vælge her.